— Проект йолаелчахой 7 дезала новкъостал даьд оаха ишта бежан даларца, Iаса луш а, шинар луш а, етт луш а. Тхога цу гIулакха Iоадаь улаш ахча мичад, лаьрххIа етт эцаргба вай, аьнна. Цудухьа тхоай аьттонга хьежжа бу оаха из болх. Из гIулакх вIаштIехьадоал цхьацца къахетаме дог долча наха дакъалацарца. Вай дIауйла йича доккха хIама да из етт яхар. Лакхе вай хьоаха ма дарра шийгахьа доккха беркат долаш хIама кхоллам ба етт, дезала доккха гIулакх хул цунгара. КIалдисача дулха де а, дIадохка а йиш я бежан.